Apple Watchille joukko uusia rannekkeita – yhteistyö Hermès-muotitalon kanssa | Mobiili.fi
Apple Watchille joukko uusia rannekkeita – yhteistyö Hermès-muotitalon kanssa
Markus Lehtiniitty | Julkaistu 9.9.2015, klo 20:21
Apple on julkistanut Watch-kellolleen uusia rannekkeita. Watchin myyntiintulosta täällä Suomessa Apple ei kuitenkaan vieläkään tänään tilaisuudessaan kertonut, vaikka myynti on jo laajentunut melko pitkään listään muita maita.
Apple aloittaa yhteistyön ranskalaisen Hermèsin kanssa. Tarjolle tulee aluksi kolme nahkaista ruskeanväristä ranneketta, joista yksi on alla näkyvä kaksi kertaa ranteen ympäri kiertyvä versio.
Aiemmin Sport-rannekkeita on ollut tarjolla viisi erilaista värivaihtoehtoa. Nyt uusia värivaihtoehtoja tulee joukko lisää, mutta samalla osa vanhoista poistuu myynnistä. Eri tyylit Watch-mallistossa vaihtuvat nyt ja todennäköisesti myös jatkossa tulevat vaihtumaan eri vuodenaikojen mallistoina, kuten muotimaailmassa yleensäkin.
Sport-mallisto Apple Watchista saa myös uudet kullan- ja ruusunkullanväriset versiot itse kellosta samaan hintaan aiempien versioiden kanssa. Materiaalina kellossa säilyy kuitenkin yhä alumiini.
Alla näkyy uusia rannekkeiden värejä. Apple Watchista teräksisellä kuorella tulee saataville myös PRODUCT(RED) -erikoisversio punaisella rannekkeella, jonka myyntituotoista osa lahjoitetaan AIDSin vastaiseen työhön.
Teräksisen Apple Watch -malliston osalta uutta on klassisen nahkarannekkeen tulo myös ruskeanvärisenä sekä pinnalta mustana ja sisäpuolelta ruskeana versiona. Uusi malli on myös teräksinen Watch mustana versiona yhdistettynä mustaan Sport-rannekkeeseen.
Lisäksi Apple Watch saa watchOS 2 -ohjelmistopäivityksen. Sen julkaisu tapahtuu 16. syyskuuta.
Apple Watch menossa uusiksi: näytön lisäksi myös painikkeet uudistuvat9.6.2018
Spotifyn offline-soitto tulee älykelloihin – Samsung Gear S2 ja S3 ehtivät ensimmäisinä22.6.2017
Fitbitin myynti romahti 41 prosenttia alkuvuonna – Apple Watchin menestys yksi syy?4.5.2017
Apple Watch saattaa pian seurata untasi ja sykkeen laskua – ja Apple analysoida terveystietojasi26.9.2016
watchOS 2 tulee Apple Watchille 16. syyskuuta
Apple julkisti iPad Pron – tarjolle Pencil-kosketusnäyttökynä
Lue seuraavaksi: watchOS 2 tulee Apple Watchille 16. syyskuuta